**ВОМР с подкрепата на ОПЕРАТИВНА ПРОГРАМА**

**„НАУКА И ОБРАЗОВАНИЕ ЗА ИНТЕЛИГЕНТЕН РАСТЕЖ” 2014 – 2020**

МИГ „Свиленград-Ареал“, кани желаещите да представят проектни предложения от стратегията за ВОМР на МИГ „Свиленград-Ареал“, посредством процедура за подбор на проекти за безвъзмездна финансова помощ: BG 05М2ОP001-3.006 МИГ „Свиленград Ареал - Осигуряване на достъп до качествено образование в малките населени места и трудно достъпните райони.

Целта на процедурата е да съдейства за Специфичната цел на ОП „Наука и образование за интелигентен растеж“ 2014-2020 г. (ОП НОИР) по ИП 9.ii: „Повишаване броя на успешно интегрираните чрез образователната система деца и ученици от маргинализирани общности, включително роми“.

Основната цел на операцията по подхода ВОМР по ОП НОИР е подкрепа за социално включване на деца и ученици от маргинализираните групи чрез подобряване на достъпа им до качествено образование.

Специфични цели на операцията са:

а) повишаване на качеството на предучилищното и училищното образование, вкл. професионалното образование, в малките населени места;

б) подобряване на достъпа до предучилищното и училищното образование, вкл. професионалното образование, в малките населени места;

в) намаляване броя на необхванатите от образователната система, на отпадащите от училище и на преждевременно напусналите училище.

Процедурата за безвъзмездна финансова помощ се финансира от ОП „Наука и образование за интелигентен растеж“ 2014-2020 г., Приоритетна ос 2 "Образователна среда за активно социално приобщаване", съфинансирана от Европейския социален фонд.

Проектите ще се изпълняват на територията на МИГ „Свиленград-Ареал“.

Допустими преки дейности по конкретната процедура:

1. Дейности за подобряване на достъпа и повишаване на обхвата на децата от маргинализирани групи в системата на предучилищното образование (детски градини и училища, в които има подготвителни групи):

* привличане и включване на допълнителни педагогически специалисти и помощник-учители за работа с деца от тези групи;
* допълнително обучение по български език за децата, за които българският език не е майчин;
* взаимодействие с родители;
* допълнителна работа на педагогическите специалисти с деца от маргинализирани групи (вкл. работа през летните месеци);
* подобряване на материално-битовите условия в образователните институции, включително съвременно ИКТ оборудване и електронни образователни продукти;
* осигуряване на транспорт и хранене, когато това не се финансира от държавния или общинския бюджет;
* други дейности, включени в общински програми със сходен характер.

2. Дейности за подобряване на достъпа и повишаване на мотивацията на ученици от маргинализирани групи за включване в системата на професионалното образование:

* осигуряване на ученическо общежитие (където е възможно);
* осигуряване на хранене в професионалните гимназии;
* осигуряване на транспорт от местоживеене до професионално училище и обратно;
* закупуването на учебници, учебни пособия и материали;
* допълнително обучение за ученици с образователни затруднения;
* подобряване на материално-битовите условия в професионалните гимназии и ученическите общежития, в които са настанени деца, учащи в професионални гимназии, включително закупуване на съвременна ИКТ и оборудване за провеждане на практическо обучение;
* допълнителна работа на педагогическите специалисти с ученици от маргинализирани групи (включително през лятото);
* провеждане на информационни кампании за включване в системата на професионалното образование сред родителите и децата от маргинализираните групи.

3. Дейности за подобряване на достъпа до училищно образование и намаляване на процента на учениците от маргинализирани групи, преждевременно напуснали системата:

допълнително обучение за преодоляване на образователни трудности;

* привличане и включване на допълнителни педагогически специалисти и помощник-учители за работа с ученици от тези групи;
* взаимодействие с родители;
* допълнителна работа на педагогическите специалисти с ученици от маргинализираните групи (вкл. за обхващането им в системата на образованието и за предотвратяване на преждевременното им напускане);
* хранене в училищата, закупуване на учебни материали и пособия;
* подобряване на материално-битовите условия в училищата, включително закупуване на ИКТ;
* други дейности, включени в общински програми със сходен характер.

4. Насърчаване общуването и съвместните изяви между деца/ученици от маргинализирани и не маргинализирани групи, обучаващи се в различни образователни институции на територията на населеното място чрез допълнителни образователни услуги (вкл. през летните месеци).

ВАЖНО!

1. Дейностите по операцията трябва да се изпълняват в образователни институции, в които има деца и ученици от маргинализирани групи.

2. Допустимите дейности следва да се изпълняват за първи път или да имат допълващ и/или надграждащ ефект, спрямо подобни дейности, финансирани от националния бюджет, бюджета на ЕС и други донорски програми.

Освен описаните по-горе задължителни по процедурата допустими преки дейности, проектното предложение задължително трябва да включва и непреки дейности.

Допустими непреки дейности:

* Организация и управление на проекта, към които се включват и задължителните дейности за информация и комуникация.

Допустими кандидати по настоящата процедура са:

* Община Свиленград
* Детски градини;
* Училища.

Всички кандидати и партньори следва да имат седалище и адрес на управление на територията на община Свиленград

Допустимите бенефициенти по настоящата процедура могат да кандидатстват само с едно проектно предложение по ИП „Социално-икономическо интегриране на маргинализираните общности като например ромите” от мерките в стратегията за ВОМР.

Индикативният бюджет по настоящата процедура е в размер на **704 098,80 лв.**, който е разпределен както следва:

* Общ размер на бюджета по първи прием: 704 098,80 лв.
* Общ размер на бюджета по втори прием: остатъкът от неусвоения бюджет от първи прием.

Минимален размер на безвъзмездната финансова помощ по настоящата процедура: **50 000 лв.**

Максимален размер на безвъзмездната финансова помощ по настоящата процедура: **293 370 лв.**

Пълният комплект Условия за кандидатстване е публикуван на следните интернет адреси: (<https://umis2020.government.bg>, [www.migsvilengrad.org](http://www.migsvilengrad.org) и www.opnoir.bg)

Съгласно чл. 26, ал. 8 от ЗУСЕСИФ кандидатите по процедурата може да искат разяснения във връзка с насоките за кандидатстване в срок до три седмици преди изтичането на срока за кандидатстване. Въпросите относно насоките за кандидатстване се задават в писмена форма и се изпращат на електронната поща на МИГ „Свиленград-Ареал“: migsvilengrad@mail.bgПроектните предложения по настоящата процедура за подбор на проекти, следва да бъдат подадени само по електронен път като се използва Информационната система за управление и наблюдение на средствата от ЕС в България (ИСУН 2020) - <https://eumis2020.government.bg>

**Крайният срок за представяне на проектно предложение по първи прием, подписано с квалифициран електронен подпис в системата ИСУН 2020, е 30.10.2019 г., 16:30 часа.**

**При неусвояване на финансовия ресурс по мярката, МИГ „Свиленград-Ареал“ ще обяви повторен прием за набиране на проектни предложения, като ще се използват остатъчни средства след приключване на първия прием.**

**Крайният срок за представяне на проектно предложение по втори прием, подписано с квалифициран електронен подпис в системата ИСУН 2020, е 10.02.2020 г., 16:30 часа.**